



**Ministerul Mediului, Apelor şi Pădurilor**

**Agenţia Naţională pentru Protecţia Mediului**

|  |
| --- |
| **A genţia pentru Protecţia Mediului Bistriţa-Năsăud** |

**AUTORIZAŢIE DE MEDIU**

**Nr. 97 din 30 IUNIE 2011**

**REVIZUITĂ LA DATA DE ......../............. 2016**

**DRAFT**

**Ca urmare a cererii adresate de SC AQUABIS SA, cu sediul în judeţul Bistriţa-Năsăud, municipiul Bistriţa, str. Parcului, nr. 1, înregistrată la Agenţia pentru Protecţia Mediului Bistriţa-Năsăud sub nr. 6.647/06.06.2016,**

**în urma analizării documentelor transmise şi a completărilor la documentație, a verificării amplasamentului,**

**în baza Ordonanței de Urgență a Guvernului nr. 96/22.12.2012 privind stabilirea unor măsuri de reorganizare în cadrul administrației publice centrale și pentru modificarea unor acte normative, a Hotărârii Guvernului nr. 1.000/27.10.2012 privind reorganizarea şi funcţionarea Agenţiei Naţionale pentru Protecţia Mediului şi a instituțiilor publice aflate în subordinea acesteia, a Ordinului Ministrului Mediului şi Dezvoltării Durabile nr. 1798/2007 pentru aprobarea Procedurii de emitere a autorizaţiei de mediu, modificat prin Ordinele Ministrului Mediului și Pădurilor nr. 1298/2011 și nr. 3.839/09.11.2012 şi a Ordonanţei de Urgenţă a Guvernului nr. 195/2005 privind protecţia mediului, modificată, completată şi aprobată prin Legea nr. 265/2006, modificată şi completată cu Ordonanţele de Urgenţă ale Guvernului nr. 114/22.10.2007și nr. 58/16.10.2012, modificată și completată prin O.U.G. nr. 164/19.11.2008, aprobată prin Legea nr. 226/21.07.2013, se emite:**

AUTORIZAŢIA DE MEDIU

**pentru:** Captarea, tratarea şi distribuţia apei, în oraşul Sîngeorz-Băi, judeţul Bistriţa-Năsăud,

**care prevede desfăşurarea următoarelor activităţi** (conform cod CAEN):(conform cod CAEN):Captarea, producerea și distribuția apei potabile – cod CAEN 3600 - rev. 2 (3700 – rev. 1).

Activitatea include:

**−** Sistem de captare **-** captarea apei brute se face din subteran, prin intermediul a 14 puţuri forate, amplasate în albia majoră a râului Someşul Mare, cu diamentre nominale Dn = 200÷400 mm şi adâncimi de 8÷17 m.

Apa captată provine din infiltrare din râul Someşul Mare, iar pentru creşterea debitului infiltrat s-a realizat un canal de deviere din pârâul Cormaia. Apa din canalul de deviere este evacuată în râul Someşul Mare, în aval cu cca. 300 m faţă de confluenţa celor 2 cursuri de apă.

**−** Staţia de pompare 1: este dotată cu 2 pompe de vid tip ELVIR cu P=5,5 kW, pentru pomparea apei din cele 9 puţuri.

**−** Staţia de clorinare, compusă din:

- 2 rezervoare tampon de 3500 l fiecare, din oţel, tratate anticoroziv;

- 2 electropompe L125 şi 2 pompe DAB;

- camera de dozare a clorului, dotată cu 1 aparat tip ADVANCE 0,5 kg/h;

- depozit de butelii de clor.

Apa brută îndeplineşte condiţiile de potabilitate şi nu necesită decât dezinfecţie. Dezinfecţia se face cu clor gazos, dozarea făcându-se în conducta de aspiraţie a pompelor de apă (captată din puţuri).

**−** Instalaţii de distribuţie şi înmagazinare:

- apa este transportată prin conductă cu lungimea de 4 km la 2 rezervoare de înmagazinare cu capacitate de 500 m3 fiecare (rezervoarele R1), de unde apa este distribuită în reţeaua de alimentare a oraşului, pentru zona de oraş situată la o cotă de nivel mai scăzută.

- din sistemul de alimentare a oraşului se preia apă prin 3 pompe (Staţia de pompare 2), pentru înmagazinare în 2 rezervoare cu capacitate de 300 m³ fiecare (rezervoarele R2), din care se alimentează zona de oraş situată la o cotă de nivel mai înaltă.

* Terenul pe care sunt amplasate sistemul de captare a apei şi staţia de tratare a apei are suprafaţa de 38400 m², este situat la cca. 3 km amonte de oraşul Sângeorz-Băi, pe malul drept al râului Someşul Mare, aval de confluenţa cu pârâul Cormaia.

Puţurile de captare a apei sunt amplasate la o distanţă de 25-35 m între ele şi la cca. 80 m faţă de albia râului Someşul Mare.

Staţia de clorinare şi staţia de pompare sunt amplasate într-o clădire cu suprafaţa de 180 m², în regim de înălţime parter.

Accesul pe amplasament se face din DN 17D.

* Amplasamentul rezervoarelor R1 are suprafaţa de cca. 60 mp şi este amplasat în oraşul Sîngeorz-Băi, str Mioritei, fn.
* Staţia de pompare 2 este amplasată pe un teren cu suprafaţa de 40 mp, situat în oraşul Sîngeorz-Băi, str Trandafirilor, fn.
* Amplasamentul rezervoarelor R1 are suprafaţa de 50 mp şi este amplasat în oraşul Sîngeorz-Băi, str Grâului, fn.
* Reţele de distribuţie a apei au lungime totală de 37,5 km.

***Documentaţia conţine:***

**−** *fişa de prezentare şi declaraţie* *întocmită de către titularul activităţii;*

***şi următoarele acte de reglementare emise de alte autorităţi:***

**−** *Certificat de înregistrare seria B nr. 1399352, eliberat la data de 15.07.2008 de Oficiul Registrului Comerţului de pe lângă Tribunalul Bistriţa-Năsăud*

* *Cod Unic de Înregistrare: 566787 din data de 18.02.1993*
* *Nr. de ordine în registrul comerţului: J06/185/03.04.1995;*

**−** *Certificat constatator, eliberat la data de 7.04.2010 de Oficiul Registrului Comerţului de pe lângă Tribunalul Bistriţa-Năsăud;*

**−** *Autorizaţie de Gospodărire a Apelor nr. 503/29.11.2010, emisă de Administraţia Naţională „Apele Române” – Direcţia Apelor Someş – Tisa Cluj Napoca;*

**−** *Autorizaţie sanitară de funcţionare în baza Referatului de evaluare nr. 336/27.08.2010 emisă de Direcţia de Sănătate Publică Bistriţa-Năsăud;*

**−** *Contract de prestări servicii de salubrizare, nr. 101/5.01.2010, încheiat cu Primăria Oraşului Sîngeorz-Băi;*

**−** *Buletine de analiză pentru apă potabilă, nr. 130/8.09.2009, nr. 142/5.10.2009, nr. 162/11.11.2009, nr. 189/5.01.2010, nr. 9/11.02.2010 şi nr. 29/10.03.2010, întocmite de SC Aquabis SA Bistriţa;*

**−** *Plan de situaţie şi plan de încadrare în zonă;*

**−** *Anunţul public al solicitării de obţinere a autorizaţiei de mediu, afişat la sediul Primăriei Oraşului Sîngeorz-Băi la data de 29.10.2010;*

**−** *Proces verbal de verificare a conformării din punct de vedere al protecţiei mediului, nr. 10611/16.11.2010 încheiat de Agenţia pentru Protecţia Mediului Bistriţa-Năsăud;*

**−** *Decizia nr. 271/27.04.2011 a Agenţiei pentru Protecţia Mediului Bistriţa–Năsăud de emitere a autorizaţiei de mediu;*

**−** *Proces verbal din data de 30.06.2011, cu ocazia şedinţei Comisiei Internă de Analiză, de emitere a autorizaţiei de mediu.*

**Revizuirea autorizației** se solicită pentru suplimentarea cantităţii de apă captate prin realiyarea suplimentară a 5 puţuri pentru captare apă din subteran.

**Documentaţia conţine:**

**−** Fişa de prezentare şi declaraţie, întocmită de titular;

**−** Plan de situaţie şi plan de încadrare în zonă;

**−** Dovada mediatizării solicitării conform Anexei 3, a O.M. nr.1798/2007: anunţul public al solicitării de obţinere a autorizaţiei de mediu, afișat la sediul titularului, înregistrat cu nr. 5839 din data de 06.06.2016;

**−** Autorizația de mediu nr. 97/30.06.2011, emisă de către A.P.M. Bistrița-Năsăud pentru: " Captarea, tratarea şi distribuţia apei, în oraşul Sîngeorz-Băi, judeţul Bistriţa-Năsăud";

**−** Proces verbal de verificare a conformării nr. 6.286/06.06.2016, încheiat de reprezentantul Agenţiei pentru Protecţia Mediului Bistriţa-Năsăud;

**−** Decizia nr. 304/08.06.2016 a Agenţiei pentru Protecţia Mediului Bistriţa-Năsăud, luată în ședința CAT din 08.06.2016 privind emiterea autorizaţiei de mediu,

**şi următoarele acte de reglementare emise de alte autorităţi:**

**−** Autorizaţie de Gospodărire a Apelor nr. 594/22.12.2016, emisă de către Administrația Bazinală de Apă Someș-Tisa pentru Sistem de alimentare cu apă, canalizare și epurare ape uzate în localitatea sîngeorz-Băi, județul Bistrița-Năsăud, valabilitate 22.12.2016;

**Prezenta autorizaţie se emite cu următoarele condiţii impuse:**

- respectarea prevederilor OUG nr.195/2005 privind protecţia mediului, modificată, completată şi aprobată prin Legea nr. 265/2006, modificată şi completată prin Ordonanţa de Urgenţă nr. 114/2007 şi prin Ordonanţa de Urgenţă a Guvernului nr. 164/2008;

- respectarea prevederilor Legii apelor nr. 107/1996, modificată şi completată prin Legea nr. 310/2004, Legea nr. 112/2006 şi OUG nr. 3/2010.

- respectarea prevederilor H.G. nr. 188/2002 privind condiţiile de evacuare a apelor uzate în reţelele de canalizare ale localităţilor şi direct în staţiile de epurare, completată şi modificată cu H.G. nr. 352/2005, modificată cu H.G. nr. 210/2007;

- respectarea prevederilor HG nr. 118/2002 privind aprobarea Programului de acţiune pentru reducerea poluării mediului acvatic şi a apelor subterane, cauzată de evacuarea unor substanţe periculoase;

- va fi respectată Legea nr. 458/2002 privind calitatea apei potabile, modificată şi completată prin Legea nr. 311/2004;

- respectarea Hotărârii Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică;

- respectarea prevederilor Ordinului MAPPM nr. 462/1993 privind Condiţiile tehnice privind protecţia atmosferei şi Norma metodologică privind determinarea emisiilor de poluanţi atmosferici produşi de surse staţionare;

- respectarea prevederilor Ordinului MAPM nr. 592/2002 pentru aprobarea Normativului privind stabilirea valorilor limită, a valorilor de prag şi a criteriilor şi metodelor de evaluare a dioxidului de sulf, dioxidului de azot şi oxizilor de azot, pulberilor în suspensie (PM 15, PM 2,5), plumbului, benzenului, monoxidului de carbon şi ozonului în aerul înconjurător;

- respectarea prevederilor Ordonanţei de Urgenţă nr. 243/2000 privind protecţia atmosferei, aprobată şi modificată prin Legea nr. 655/2001;

- respectarea prevederilor Legii nr. 27/2007 privind aprobarea Ordonanţei nr. 61/2006 pentru modificarea şi completarea Ordonanţei de Urgenţă nr. 78/16.06.2000, privind regimul deşeurilor;

- deşeurile vor fi colectate selectiv şi vor fi predate unităţilor specializate în vederea valorificării, conform Ordonanţei de Urgenţă privind gestionarea deşeurilor industriale reciclabile nr. 16/2001, aprobată prin Legea nr. 465/2001;

- descărcarea şi depozitarea materiilor prime şi a deşeurilor se vor efectua numai în incinta obiectivului. Se interzice depozitarea, chiar şi temporară, a deşeurilor pe amplasamente neautorizate;

- producătorii şi deţinătorii de deşeuri au obligaţia să asigure valorificarea sau eliminarea deşeurilor prin mijloace proprii sau prin predarea deşeurilor proprii unor unităţi autorizate, în vederea valorificării sau eliminării acestora. Livrarea acestor deşeuri se va face numai pe bază de contract, conform Legii nr. 426/2001, art.21, alin.1. Unitatea căreia i se predau deşeurile va confirma preluarea acestora, cu menţionarea datei şi a cantităţii preluate;

- respectarea prevederilor OG nr. 21/2002 privind gospodărirea localităţilor urbane şi rurale, aprobată cu modificări prin Legea nr. 515/2002;

- respectarea prevederilor HG nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, modificată prin HG nr. 210/2007;

- respectarea prevederilor HG nr. 1061/2008 privind transportul deşeurilor periculoase şi nepericuloase pe teritoriul României;

- se interzice incinerarea deşeurilor în spaţii deschise sau instalaţii neecologice; se interzice abandonarea, înlăturarea sau eliminarea necontrolată a deşeurilor, precum şi orice alte operaţiuni neautorizate, efectuate cu acestea;

- la sfârşitul perioadei de viaţă sau în cazul deteriorării, conductele de azbociment vor fi înlocuite cu conducte din materiale adecvate. Deşeurile rezultate vor fi predate numai la societăţi autorizate pentru eliminarea lor. Se va notifica APM Bistriţa-Năsăud cu privire la cantitatea înlocuită, unitatea căreia i se predau deşeurile rezultate şi se vor depune în copie documente de confirmare a preluării deşeurilor, cu menţionarea datei şi a cantităţii preluate;

- respectarea prevederilor Legii nr. 360/2003 privind regimul substanţelor şi preparatelor chimice periculoase, modificată prin Legea nr. 263/2005;

- respectarea prevederilor HG nr. 937/2010 privind clasificarea, ambalarea şi etichetarea la introducerea pe piaţă a preparatelor periculoase;

- respectarea prevederilor HG nr. 804/2007 privind controlul asupra pericolelor de accident major în care sunt implicate substanţe periculoase, modificată prin HG nr. 79/2009;

- respectarea Regulamentului (CE) nr. 1907/2006/CE al Parlamentului European şi al Consiliului privind înregistrarea, evaluarea, autorizarea şi restricţionarea substanţelor chimice (REACH);

- ambalajele care conţin reziduuri sau sunt contaminate cu substanţe periculoase se vor depozita în condiţii corespunzătoare, conform fişelor tehnice, până la predarea la firmele furnizoare sau la agenţi economici specializaţi, autorizaţi pentru valorificarea, neutralizarea sau eliminarea acestora;

- respectarea prevederilor HG nr. 621/2005 privind gestionarea ambalajelor şi deşeurilor de ambalaje, modificată cu HG nr.1872/2006;

- respectarea prevederilor Ord. MMGA nr. 927/2005, privind procedura de raportare a datelor referitoare la ambalaje şi deşeuri de ambalaje;

- se interzice accesul de pe amplasament pe drumurile publice cu utilaje, maşini de transport necurăţate;

- menţinerea şi întreţinerea spaţiilor verzi existente pe amplasament, în conformitate cu OUG nr. 195/2005, modificată, completată şi aprobată prin Legea nr. 265/2006, modificată şi completată prin Ordonanţa de Urgenţă nr. 114/2007 şi prin OUG nr. 164/2008;

- respectarea prevederilor Ordonanţei de Urgenţă a Guvernului nr. 196/2005 privind Fondul pentru mediu, modificată şi aprobată prin Legea nr.105/2006, modificată prin Legea nr. 292/2007 şi prin OUG nr. 25/2008;

- respectarea prevederilor Ordinului nr. 1607/2008 privind modificarea şi completarea Ordinului nr. 578/2006 pentru aprobarea Metodologiei de calcul a contribuţiilor şi taxelor datorate la Fondul de Mediu;

- respectarea prevederilor Ordinului MMGA nr. 549/2006 pentru aprobarea modelului şi conţinutului formularului „Declaraţie privind obligaţiile la Fondul pentru mediu” şi a instrucţiunilor de completare şi depunere a acestuia;

- respectarea prevederilor O.U.G. nr. 68/2007 privind răspunderea de mediu, cu referire la prevenirea şi repararea prejudiciului asupra mediului, aprobată prin Legea nr. 19/2008, modificată şi completată prin O.U.G. nr. 15/2009 şi care transpune prevederile Directivei Parlamentului European şi a Consiliului 2004/35/CE din 21 aprilie 2004 privind răspunderea pentru mediul înconjurător în legătură cu prevenirea şi repararea daunelor aduse mediului;

- în cazul poluărilor accidentale va fi anunţată imediat APM Bistriţa-Năsăud - tel. 224064 şi Comisariatul Judeţean Bistriţa-Năsăud al Gărzii Naţionale de Mediu. Poluatorul va suporta consecinţele prejudiciului creat precum şi costurile pentru înlăturarea urmărilor, conform Ordonanţei de Urgenţă a Guvernului nr.195/2005 privind protecţia mediului, modificată, completată şi aprobată prin Legea nr. 265/2006, modificată şi completată prin Ordonanţa de Urgenţă nr.114/2007 şi cu Ordonanţa de Urgenţă a Guvernului nr.164/2008;

Societatea are obligaţia de a se conforma oricăror modificări survenite în legislaţia de mediu, pe perioada valabilităţii autorizaţiei.

Cu minimum 45 de zile înainte de expirarea prezenţei autorizaţii de mediu se va depune solicitarea autorizaţiei de mediu, conform prevederilor Ordinului MMDD nr. 1798/2007.

***Pentru orice modificare intervenită în datele iniţiale care au stat la baza emiterii prezentei, se va notifica Agenţia pentru Protecţia Mediului, înainte de realizarea acesteia. Titularului autorizaţiei, îi revine obligaţia de a nu desfăşura activităţi sau de a nu realiza proiecte, planuri ori programe care ar rezulta în urma modificărilor care fac obiectul notificării, până la adoptarea unei decizii a autorităţii de mediu.***

**Prezenta autorizaţie este valabilă** 10 ani **de la** 30.06.2011**, data eliberării, până la** 30.06.2021.

**Nerespectarea prevederilor autorizaţiei atrage după sine suspendarea şi/sau anularea acesteia după caz. Pe durata suspendării, desfăşurarea activităţii este interzisă.**

**Litigiile generate de emiterea, revizuirea, suspendarea sau anularea prezentei autorizaţii se soluţionează de instanţele de contencios administrativ competente, potrivit Legii contenciosului administrativ nr. 554/2004, modificată şi completată prin Legea nr. 262/2007.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

**I.** **Activitatea autorizată**

1. Dotări (instalaţii, utilaje, mijloace de transport utilizate în activitate):

* *Pentru captarea apei :*
* *14 puţuri forate, având coloana de 400 mm şi adâncimea de 10 m;*
* *2 recipienţi de vacuum cu capacitatea de 4 m³ fiecare, pentru colectarea apei prin sifonare pe 2 ramuri, formate din 5 puţuri, respectiv 4 puţuri;*
* *pompe de vid tip ELVIR cu P = 5,5 kW, pentru pomparea apei din cele 9 puţuri;*
* *conductă din oţel (colectoare) cu diametrul de 400 mm şi lungimea de 300 m, pentru transportul apei în instalaţia de tratare.*
  + *Staţia de clorinare :*
* *camera de dozare a clorului, dotată cu 1 aparat de clorinare tip ADVANCE, cu capacitatea de 0,5 kg/h ;*
* *laborator de analize fizico-chimice a apei, dotat cu masă de laborator (reactivi şi sticlărie), turbidimetru, scară de pH ;*
* *debimetru tip ELIN-WP-CP 300 amplasat la ieşirea din staţia de tratare.*
* *Grup de pompare apă potabilă – Staţia de pompare nr. 1:*
* *2 pompe Willo, având Q = 200 m³/h, H = 60 m coloana de apă şi P = 55 kW;*
* *2 pompe Cerna, având Q = 200 m³/h, H = 60 m coloana de apă şi P = 37 kW;*
* *1 pompă vid cu P = 11 kW;*
* *1 pompă vid cu P = 7,5 kW;*
* *2 rezervoare tampon cu capacitatea de 4000 l fiecare.*
* *conductă din oţel PHD cu diametrul de 300 mm şi lungimea de 4000 m, pentru transportul apei de la Staţia de pompare nr. 1 la rezervoare (R1).*
* *Instalaţie de inmagazinare a apei – R1:*
* *2 rezervoare din beton cu volumul de 500 m³ fiecare, semiîngropate.*
* *Grup de pompare apă potabilă – Staţia de pompare nr. 2:*
* *2 pompe Willo, având Q = 65 m³/h, H = 55 m coloana de apă;*
* *1 pompă vid având Q = 90 m³/h, H = 50 m coloana de apă;*
* *conductă din PHD cu diametrul de 160 mm şi lungimea de 300 m, pentru transportul apei de la Staţia de pompare nr. 2 la rezervoare (R2).*
* *Instalaţie de înmagazinare a apei – R2:*
* *2 rezervoare din beton cu volumul de 300 m³ fiecare, semiîngropate.*
* *Reţeaua de distribuţie a apei:*
* *conducte din oţel, azbociment şi polietilenă, cu diametrul de 200 mm şi lungimea totală de 37,5 km, pentru transportul apei de la rezervoarele R1 în zona de localitate situată la o cotă de nivel mai scăzută şi de la rezervoarele R2 în zona de localitate situată la o cotă de nivel mai ridicată.*

Mijloace de transport utilizate în activitate: *1 autoturism, pentru transportul soluţiilor de la Staţia de tratare Bistriţa.*

2. Materiile prime, auxiliare, combustibili şi ambalaje folosite - mod de ambalare, de depozitare, cantităţi:

* + *apă brută – 4510 m³/zi;*
  + *clor lichid – 1000 kg/an;*
  + *substanţe pentru analize de laborator (se aduc soluţii diluate, preparate în laboratorul Staţiei de tratare Bistriţa): acid clorhidric - 10 l/an, acid sulfuric – 10 l/an, permanganat de potasiu 0,01 N, acid oxalic 0,01 N;*

Ambalaje:

*- butelii metalice cu capacitate de 50 kg pentru clor – 20 buc./an,1000 kg/an.*

*- recipienţi din plastic de diferite capacităţi pentru soluţiile de laborator;*

3. Utilităţi - apă, canalizare, energie (surse, cantităţi, volume):

* *Pentru activitatea desfăşurată (captarea, tratarea şi distribuţia apei), captarea apei brute se face din subteran, prin intermediul a 9 puţuri forate, amplasate în albia majoră a râului Someşul Mare, având diametrul de 400 mm, şi adâncimea de 10 m.*

*Apa captată provine din infiltrare din râul Someşul Mare, iar pentru creşterea debitului infiltrat s-a realizat un canal de deviere din pârâul Cormaia. Apa din canalul de deviere este evacuată în râul Someşul Mare, în aval cu cca. 300 m faţă de confluenţa celor 2 cursuri de apă.*

*Consumul mediu de apă brută este de 4510 m³/zi*

* + *Alimentarea cu apă potabilă a amplasamentului staţiei de tratare se realizează din reţeaua oraşului. Consumul mediu de apă potabilă în incinta staţiei este de 5 m³/lună.*

*Apele uzate menajere sunt evacuate în reţeaua de canalizare a oraşului.*

* + *Energia electrică se alimentează din reţea. Consumul mediu de energie electrică este de 500715 kWh/an.*

4. Descrierea principalelor faze ale procesului tehnologic sau ale activităţii:

*Activitatea desfăşurată constă în:*

* *captarea apei brute: se face din subteran, prin intermediul a 9 puţuri forate, de unde apa este pompată (Staţia de pompare 1) în staţia de clorinare ;*
* *clorinarea apei: apa brută îndeplineşte condiţiile de potabilitate şi nu necesită decât dezinfecţie. Dezinfecţia se face cu clor gazos, dozarea făcându-se în conducta de aspiraţie a pompelor de apă (captată din puţuri).*
* *distribuţia şi înmagazinarea apei:*

*- apa este transportată prin conductă cu lungimea de 4 km la 2 rezervoare de înmagazinare cu capacitate de 500 m3 fiecare, de unde apa este distribuită în reţeaua de alimentare a oraşului, pentru zona de oraş situată la o cotă de nivel mai scăzută;*

*- din sistemul de alimentare a oraşului se preia apă prin 3 pompe (Staţia de pompare 2), pentru înmagazinare în 2 rezervoare cu capacitate de 300 m³ fiecare, din care se alimentează zona de oraş situată la o cotă de nivel mai înaltă;*

* *pentru monitorizarea calităţii apei, în cadrul staţiei de tratare se efectuează următoarele analize: indicatori fizico-chimici pentru apa brută: (turbiditate, pH, substanţe organice, temperatură – din 3 în 3 ore, alcalinitate şi duritate – zilnic) şi pentru apa tratată (turbiditate, pH, clor rezidual, substanţe organice – din 3 în 3 ore, alcalinitate şi duritate – zilnic); analizele pentru indicatorii bacteriologici şi pentru amoniu, nitriţi, nitraţi, conductivitate, se efectuează bilunar, în laboratorul Staţiei de tratare Bistriţa.*

5. Produse şi subproduse obţinute - cantităţi, destinaţie: *apă potabilă – 1.508.800 m³/an.*

6. Date referitoare la centrala termică proprie - dotare, combustibili utilizaţi (compoziţie, cantităţi), producţie:

*- încălzirea spaţiilor pe amplasamentul staţiei de pompare-tratare este asigurată cu calorifere electrice.*

7. Alte date specifice activităţii (coduri CAEN care se desfăşoară pe amplasament, dar nu intră pe procedura de autorizare): *nu este cazul.*

8. Programul de funcţionare: *24 ore/zi, 7 zile/săptămână, 365 zile/an.*

**II. Instalaţiile, măsurile şi condiţiile de protecţie a mediului**

1. Staţiile şi instalaţiile pentru reţinerea, evacuarea şi dispersia poluanţilor în mediu, din dotare (pe factori de mediu):

* pentru sol:

*- staţiile de pompare şi staţia de clorinare au pardoseala betonată;*

*- recipienţi pentru depozitarea provizorie a deşeurilor menajere, amplasaţi pe suprafeţe betonate;*

* pentru apă:

*- gospodăriile de apă au asigurat perimetrul de protecţie sanitară şi hidrogeologică.*

2. Alte amenajări speciale, dotări şi măsuri pentru protecţia mediului:*nu are;*

3. Concentraţiile şi debitele masice de poluanţi, nivelul de zgomot, de radiaţii, admise la evacuarea în mediul înconjurător, depăşiri permise şi în ce condiţii:

- pentru zgomot: *nivelul maxim al zgomotului provenit din activitate nu va depăşi în teritoriile protejate (zone de locuit) 50 dB (A), curba Cz 45, conform Ordinului MS nr. 536/1997 pentru aprobarea Normelor de igienă şi a recomandărilor privind mediul de viaţă al populaţiei;*

*-* pentru apă: *indicatorii de calitate ai apei tratate se vor încadra în limitele maxim admise prevăzute în Legea nr. 458/2002, cu modificările ulterioare: pH 6,5-9,5, aluminiu – 0,2 mg/l, amoniu – 0,5 mg/l, clor rezidual liber - 0,5 mg/l, cloruri - 250 mg/l, conductivitate la 20ºC – 2500 microS/cm, duritate totală – min. 5 grade germane, indicele de permanganat <5 mg O2/l, nitraţi – 50 mg/l, nitriţi – 0,5 mg/l, sulfat – 250 mg/l, turbiditate - <5 NTU.*

- pentru sol: *depozitarea provizorie a deşeurilor numai pe amplasamente amenajate, conform OUG nr. 21/2002 privind gospodărirea localităţilor urbane şi rurale, aprobată cu modificări prin Legea 515/2002.*

**III. Monitorizarea mediului**

1. Indicatorii fizico-chimici, bacteriologici şi biologici emişi, imisiile poluanţilor, frecvenţa, modul de valorificare a rezultatelor:

*- pentru apă: indicatorii de potabilitate ai apei tratate, furnizată populaţiei – 1 determinare/trimestru.*

*Determinările se vor înregistra, orice depăşire de limită maximă admisă se va comunica imediat la APM (tel. 0263 224064) şi la* *Comisariatul Judeţean Bistriţa-Năsăud al Gărzii Naţionale de Mediu (tel. 0263 213194).*

2. Datele ce vor fi raportate autorităţii teritoriale pentru protecţia mediului şi periodicitatea lor:

* *cantităţile de deşeuri rezultate din activitate, pe categorii şi destinaţii de valorificare;*
* *copii după documentele de transport a deşeurilor în vederea valorificării/neutralizării;*
* *copii ale buletinelor de analiză efectuate conform cerinţelor de la pct.III, 1;*
* *evidenţa substanţelor chimice şi periculoase folosite,*

*anual şi la solicitarea Agenţiei pentru Protecţia Mediului Bistriţa-Năsăud;*

***Se va notifica la APM Bistriţa-Năsăud orice modificare survenită faţă de prevederile autorizaţiei – înainte de realizarea modificării*** *sau orice incident cu efect negativ asupra mediului înconjurător.*

**IV. Modul de gospodărire a deşeurilor şi ambalajelor**

1. Deşeurile produse (tipuri, compoziţie, cantităţi):

*- cod 20 02 01 - deşeuri menajere – 0,6 m³/an;*

2. Deşeurile colectate (tipuri, compoziţie, cantităţi, frecvenţă): *cele de mai sus;*

3. Deşeurile stocate temporar (tipuri, compoziţie, cantităţi, mod de stocare):

*- deşeurile menajere (0,6 m³/an) sunt stocate provizoriu în recipienţi amplasaţi pe suprafeţe betonate.*

4. Deşeurile valorificate (tipuri, compoziţie, cantităţi, destinaţie):*nu este cazul;*

5. Modul de transport al deşeurilor şi măsuri pentru protecţia mediului:*cu mijloace de transport protejate împotriva pierderilor accidentale. Transporturile vor fi confirmate la destinaţie, făcându-se menţiunea tipului de deşeu şi a cantităţii predate.*

*Datele vor fi înregistrate lunar, în evidenţa gestiunii deşeurilor, în conformitate cu cerinţele HG 856/2002,* *modificată prin HG nr. 210/2007;*

6. Mod de eliminare a deşeurilor (depozitare definitivă, incinerare):

*- deşeurile menajere (0,6 m3/an) sunt transportate şi depozitate pe amplasamente autorizate, prin relaţie contractuală cu operatorul de salubrizare.*

7. Monitorizarea gestiunii deşeurilor: *se va ţine evidenţa lunară a deşeurilor rezultate din activitate (tip de deşeu, cod conform HG 856/2002, stare fizică, cantitate generată/unitate de măsură, consumat în unitate, valorificat, evacuat la rampă).*

*Aceste evidenţe se vor raporta autorităţii teritoriale pentru protecţia mediului anual, sau ori de câte ori aceasta le solicită.*

8. Ambalaje folosite şi rezultate - tipuri şi cantităţi:

*- butelii metalice cu capacitate de 50 kg pentru clor – 20 buc./an,1000 kg/an.*

*- recipienţi din plastic de diferite capacităţi pentru soluţiile de laborator;*

9. Modul de gospodărire a ambalajelor (valorificate):

* *buteliile metalice de clor se returnează furnizorului la o nouă aprovizionare;*
* *ambalajele goale provenite de la reactivii de laborator se reutilizează pentru prepararea soluţiilor, în laboratorul Staţiei de tratare Bistriţa.*

**V. Modul de gospodărire a substanţelor şi preparatelor periculoase**

1. Substanţele şi preparatele periculoase produse sau folosite ori comercializate/ transportate (categorii, cantităţi): *clor lichid – 1000 kg/an, substanţe pentru analize de laborator (se aduc soluţii diluate, preparate în laboratorul Staţiei de tratare Bistriţa): acid clorhidric - 10 l/an, acid sulfuric – 10 l/an, permanganat de potasiu 0,01 N, acid oxalic 0,01 N;*

2. Modul de gospodărire:

ambalare:

* *clorul se aprovizionează în butelii metalice cu capacitate de 50 kg;*
* *soluţiile de laborator se aprovizionează în recipienţi din plastic.*

transport : *cu mijloace de transport autorizate ale furnizorului (buteliile de clor) şi ale SC Aquabis SA (soluţiile de laborator);*

depozitare: *în incinta staţiei de tratare.*

folosire/comercializare:

*- clorul se foloseşte pentru dezinfecţia apei brute;*

*- soluţiile de laborator se folosesc pentru efectuarea analizelor apei brute şi a apei tratate.*

3. Modul de gospodărire a ambalajelor folosite sau rezultate de la substanţele şi preparatele periculoase:

* *buteliile metalice de clor se returnează furnizorului la o nouă aprovizionare;*
* *ambalajele goale provenite de la reactivii de laborator se reutilizează pentru prepararea soluţiilor, în laboratorul Staţiei de tratare Bistriţa.*

4. Instalaţiile, amenajările, dotările şi măsurile pentru protecţia factorilor de mediu şi pentru intervenţie în caz de accident:

*Se vor respecta normele impuse prin legislaţia în vigoare privind manipularea, depozitarea şi transportul substanţelor periculoase folosite. Se va respecta fişa tehnică de securitate pentru fiecare substanţă periculoasă utilizată şi va fi instruit periodic personalul cu privire la manipularea şi folosirea acestor substanţe.*

5. Monitorizarea gospodăririi substanţelor şi preparatelor periculoase:

*Se va ţine evidenţa cantităţilor utilizate şi a modului de gospodărire a substanţelor periculoase utilizate, cu înregistrare într-un registru cu regim special, care se va pune la dispoziţia persoanelor împuternicite cu inspecţia în situaţia unor verificări.*

DIRECTOR EXECUTIV, ŞEF SERVICIU,

AVIZE, ACORDURI, AUTORIZAŢII

biolog-chimist Sever Ioan ROMAN

ing. Marin Liviu Catarig

ÎNTOCMIT,

ing. Georgeta Cosma